টাঙ্গাইলে কলেজছাত্রকে কুপিয়ে হত্যা
টাঙ্গাইল শহরের নজরুল সেনা সরকারি প্রাথমিক বিদ্যালয়ের পেছনের গলিতে এক কলেজছাত্রকে কুপিয়ে হত্যা করেছে দুর্বৃত্তরা। 







বুধবার বিকাল ৪টার দিকে কলেজছাত্রকে উদ্ধার করে টাঙ্গাইল জেনারেল হাসপাতালে নিয়ে গেলে চিকিৎসক তাকে মৃত ঘোষণা করেন। 




নিহত ওই কলেজছাত্রের নাম ইসরাক (২০)। সে শহরের আশেকপুর এলাকার ইব্রাহিম মিয়ার ছেলে। ইসরাক শহরের হাজী আবুল হোসেন ইন্সটিটিউট অব টেকনোলজির (হ্যাবিট) ছাত্র।
টাঙ্গাইলের পুলিশ সুপার সঞ্জিত কুমার রায় জানান, বিকালে কোনো এক সময় কলেজছাত্র ইসরাককে ঘটনাস্থলে কুপিয়ে ফেলে রেখে যায় দুর্বৃত্তরা। পরে খবর পেয়ে পুলিশ তাকে উদ্ধার করে টাঙ্গাইল জেনারেল হাসপাতালে নিয়ে যায়। সেখানে দায়িত্বরত চিকিৎসক তাকে মৃত ঘোষণা করেন।

টাঙ্গাইল শহরের নজরুল সেনা সরকারি প্রাথমিক বিদ্যালয়ের পেছনের গলিতে এক কলেজছাত্রকে কুপিয়ে হত্যা করেছে দুর্বৃত্তরা।